กรณ์’นำทีมตลท.9 บจ.โรดโชว์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

‘
ตลาดหลักทรัพย์แห่งประเทศไทย (ตลท.) ร่วมกับบริษัทหลักทรัพย์ เครดิต สวิส (ประเทศไทย) จัดโรดโชว์ “SETCS Singapore Roadshow 2010” ในวันที่ 27 ส.ค.นี้ โดยมีนายกรณ์ จาติกวณิช รมว.คลัง เป็นผู้นำคณะ นำบริษัทจดทะเบียน (บจ.) 9 บริษัท และคณะกรรมการกิจการโทรคมนาคมแห่งชาติ (กทช.) ร่วมเดินทางไปสิงคโปร์ เพื่อตอกย้ำความมั่นใจแก่ผู้ลงทุนต่างชาติในการลงทุนในตลาดหลักทรัพย์ไทย
นายจรัมพร โชติกเสถียร กรรมการและผู้จัดการ ตลาดหลักทรัพย์ กล่าวว่า การจัดโรดโชว์ครั้งนี้นับเป็นครั้งที่ 3 ของปีนี้ หลังจากประสบความสำเร็จในการไปโรดโชว์ที่ญี่ปุ่นและกรุงลอนดอน โดย รมว.คลังจะให้ข้อมูลภาพรวมเศรษฐกิจของประเทศ และ กทช.ร่วมเสนอข้อมูลความคืบหน้าด้านกิจการโทรคมนาคม โดยเฉพาะเรื่องของระบบ 3G 
“คาดว่าจะมีสถาบันต่างประเทศให้ความสนใจเข้าร่วมงานเป็นจำนวนมาก ซึ่งส่วนใหญ่ลงทุนในแถบเอเชีย เมื่อผู้ลงทุนเกิดความมั่นใจก็จะทำให้มีการเพิ่มน้ำหนักการลงทุน และมีเงินลงทุนเข้ามาในตลาดหุ้นไทยมาก” นายจรัมพร กล่าว
สำหรับบริษัท 9 แห่ง มีมูลค่าหลักทรัพย์ตามราคาตลาดรวมกันกว่า 2.1 ล้านล้านบาท คิดเป็น 30% ของทั้งตลาด ซึ่งประกอบด้วย ธนาคารกรุงเทพ (BBL) บริษัท ทิสโก้ไฟแนนเชียล กรุ๊ป (TISCO) บริษัท ปตท. (PTT) บริษัท ปตท.สำรวจและผลิตปิโตรเลียม (PTTEP) บริษัท ไทยออยล์ (TOP) บริษัท แอดวานซ์ อินโฟร์ เซอร์วิส (ADVANC) บริษัท ซีพี ออลล์ (CPALL) บริษัท ไทยยูเนียน โฟรเซ่น โปรดักส์ (TUF) และบริษัท ไมเนอร์ อินเตอร์เนชั่นแนล (MINT)